ભાજપના સૂત્રોનું કહેવું છે કે, દિલ્હીની પેટાચૂંટણીનું પરિણામ ભાજપના કેન્દ્રીય નેતાઓની આંખ ખોલનારું છે. દરમિયાનમાં ગુજરાત ભાજપ પ્રમુખ જીતુ વાઘાણીએ પણ એક ન્યૂઝ પેપર સાથેની વાતચીતમાં પાણી પહેલા પાળ બાંધતા કહ્યું હતું કે, ભાજપમાં જોડાનારા કોંગ્રેસના કોઈ ધારાસભ્યને ટિકિટનું વચન આપવામાં આવ્યું નથી. તેમણે કહ્યું હતું કે, આ નિર્ણય પેન્ડિંગ છે અને તે ફક્ત પક્ષનું સંસદીય બોર્ડ જ લેશે. જોકે, સાથે જ તેમણે કહ્યું કે, દિલ્હી કરતાં ગુજરાતની સ્થિતિ અલગ છે. અહીં ભાજપ સતત ચૂંટણીઓ જીતતું જ રહ્યું છે.